b"\n_START_ARTICLE_\n\xc3\x8dgor Glek\n_START_SECTION_\nResultats destacats en competici\xc3\xb3\n_START_PARAGRAPH_\nEn Glek ha guanyat a la vora de 100 torneigs internacionals, entre els quals destaquen el World Open de Filad\xc3\xa8lfia 1990 (guanyat en solitari, amb 7\xc2\xbd/9 punts), el torneig obert del Festival d'escacs de Biel de 1995, el torneig de Vlissingen de 1997, l'Obert de Viena 1998, l'Obert d'Utrecht 1999, i l'Obert de Zwolle 2002 (ex aequo amb, entre d'altres, Mikha\xc3\xafl Gur\xc3\xa9vitx). Notable tamb\xc3\xa9 va ser el seu primer lloc a l'Obert d'escacs de Cappelle-la-Grande de 1998, i el segon lloc empatat al 9\xc3\xa8 Obert d'Ordix (rere Victor Bologan), un torneig de r\xc3\xa0pides celebrat el 2002. En el cim de la seva carrera, (1996) va arribar a ser el jugador n\xc3\xbamero 12 del m\xc3\xb3n, amb un Elo de 2670 punts._NEWLINE_En Glek ha obtingut tamb\xc3\xa9 \xc3\xa8xits en competicions per equips, principalment jugant amb el seu club de tota la vida, el Norilsky Nikel de Norilsk. Tamb\xc3\xa9 va ser membre de l'equip rus que va guanyar la medalla d'argent al Campionat d'Europa per equips de 1997._NEWLINE_Actualment, es dedica principalment a l'organitzaci\xc3\xb3 d'esdeveniments en l'\xc3\xa0mbit dels escacs. \xc3\x89s el cofundador de l'Association of Chess Professionals (ACP), i fou votat com a membre de la direcci\xc3\xb3 el 2004. Durant els anys 2005 i 2006, va exercir de Director T\xc3\xa8cnic de l'Obert Internacional d'escacs Ciutat de Moscou, va esdevenir membre del Comit\xc3\xa8 de la FIDE per esdeveniments de joves i juvenils, i fou elegit President de la WLCT (World League of Chess Tournaments)."